En 1866 Ernst Haeckel introdució lo concepto d'ecolochía, composau d'as parabras griegas oikoys (casa, vivienda) y logos (sciencia). En un prencipio, Haeckel entendeba por ecolochía la sciencia que estudia as relacions d'os animals con o suyo medio, tanto organico como inorganico. Más tardi enampló ista definición a lo estudio d'as caracteristicas d'o medio, que tamién incluye o porte de materia y enerchía y a suya transformación por as comunidatz biolochicas.